Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 304/07)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE KOONDDOKUMENDI STANDARDMUUDATUSE KOHTA

„Verdicchio di Matelica“

PDO-IT-A0481-AM03

Teate esitamise kuupäev: 27.5.2022

HEAKSKIIDETUD MUUDATUSE KIRJELDUS JA PÕHJENDUSED

1. Pakendamine – mahutid ja nende maht

Kirjeldus: ilma täiendava märketa veini „Verdicchio di Matelica“ puhul võib kasutada muust materjalist kui klaasist pakendeid, mis koosnevad papist või muust jäigast materjalist karbis olevast polüetüleenist või polüestrist mitmekihilisest kilekotist, mille maht vastab vähemalt siseriiklikes ja Euroopa Liidu õigusaktides sätestatud miinimumnõuetele. Passito-tüüpi veini tuleb turustada üksnes klaaspudelites mahutavusega kuni 1,50 liitrit.

Põhjendused: see on lisavõimalus veini „Verdicchio di Matelica“ muust kui klaasist anumasse pakendamiseks. Tootjad taotlesid seda pärast põhjalikke tehnilisi ja kaubanduslikke hindamisi, nagu ka passito veinide pudelite miinimummahutavuse puhul.

Muudatus puudutab tootespetsifikaadi artiklit 7 ja koonddokumendi punkti 9.

2. Aastakäik

Kirjeldus: aastakäik peab olema näidatud veinide „Verdicchio di Matelica“ puhul, välja arvatud vahuveinid, mida pole märgistatud aastakäiguveinidena.

Põhjendused: see on detailsem kirjeldus selle kohta, kuidas seda nimetust kandvad tooted tuleb märgistada.

Muudatus puudutab tootespetsifikaadi artiklit 7 ja koonddokumendi punkti 9.

3. Viited kontrolliasutusele – aadressi muutmine

Kirjeldus: Itaalia veinisektori toodete ja kvaliteedi sertifitseerimise äriühingu Valoritalia aadressi on muudetud. Via Piave nr 24 asemel on see nüüd Via Venti Settembre nr 98/G – 00187 Rooma, Italia.

Põhjendused: „Verdicchio di Matelica“ kontrolliasutus on muutnud registrijärgset asukohta.

Muudatus hõlmab tootespetsifikaadi artiklit 10, kuid mitte koonddokumenti.

KOONDDOKUMENT

1. Toote nimetus

Verdicchio di Matelica

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veinide kirjeldus

1. Verdicchio di Matelica

LÜHIKE TEKSTILINE KIRJELDUS

Kaitstud päritolunimetusega veinid „Verdicchio di Matelica“ on kahvatu õlgkollase värvusega. Neil on iseloomulik ja hõrk lõhn ning kuiv harmooniline maitse kergelt mõrkja järelmaitsega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

2. Verdicchio di Matelica passito

LÜHIKE TEKSTILINE KIRJELDUS

Kaitstud päritolunimetusega veinid „Verdicchio di Matelica“ passito on kollase kuni merevaigukollase värvusega. Neil on iseloomulik intensiivne eetrit meenutav lõhn, poolmagus kuni magus maitse, sametine tekstuur ja iseloomulik kergelt mõrkjas järelmaitse.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,00 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) 25 Maksimaalne vääveldioksiidi üldsisaldus (milligrammides liitri kohta)

3. Verdicchio di Matelica spumante

LÜHIKE TEKSTILINE KIRJELDUS

Kaitstud päritolunimetusega vahuveinid „Verdicchio di Matelica“ spumante on õlgkollase värvuse ja helerohelise varjundiga. Neil on iseloomulik hõrk, peen, külluslik ja kompleksne lõhn, tihe ja kauapüsiv vaht ning eriti kuiv kuni kuiv maitse. Need on rikkaliku maitsebuketiga, värsked, peened ja harmoonilised.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,50 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

—

5.2. Maksimaalne saagikus

1. Verdicchio di Matelica

13 000 kilogrammi viinamarju hektari kohta

2. Verdicchio di Matelica passito

13 000 kilogrammi viinamarju hektari kohta

3. Verdicchio di Matelica spumante

13 000 kilogrammi viinamarju hektari kohta

6. Määratletud geograafiline piirkond

Kaitstud päritolunimetusega veinide „Verdicchio di Matelica“ valmistamiseks kasutatavate viinamarjade kasvupiirkond hõlmab järgmiste kommuunide territooriumi osa: Matelica, Esanatoglia, Gagliole, Castelraimondo, Camerino ja Pioraco kommuunid Macerata provintsis ning Cerreto d’Esi ja Fabriano kommuunid Ancona provintsis.

7. Viinamarjasordid

’Verdicchio bianco B.' – 'Trebbiano di Soave B.'

8. Seos(t)e kirjeldus

Verdicchio di Matelica

Inimtegurid on mänginud olulist rolli kaitstud päritolunimetusega veinide „Verdicchio di Matelica“ kasvatus- ja veinivalmistusmeetodite väljatöötamisel. Vahu- ja passito veinide tootmine ja tarbimine on selles piirkonnas sajanditepikkune ja põhjalikult dokumenteeritud traditsioon. Inimtegurid koos kasvupiirkonna ainulaadsete looduslike teguritega (näiteks kliima ja mullastiku iseloom) annavad kaitstud päritolunimetusega veinidele „Verdicchio di Matelica“ ainulaadsed ja võrratud analüütilised, aromaatsed ja organoleptilised omadused, mis on lahutamatult seotud peamise viinamarjasordina kasutatava pärismaise sordiga.

9. Olulised lisatingimused (pakendamine, märgistamine, muud nõuded)

Märge aastakäigu kohta

Õigusraamistik

ELi õigusaktid

Lisatingimuse liik

Märgistamisega seotud lisasätted

Tingimuse kirjeldus

Aastakäik peab olema näidatud kaitstud päritolunimetusega veinide „Verdicchio di Matelica“ etiketil, välja arvatud vahuveinid, mida pole märgistatud aastakäiguveinidena.

Pakendamine ja mahutid

Õigusraamistik

ELi õigusaktid

Lisatingimuse liik

Märgistamisega seotud lisasätted

Tingimuse kirjeldus

Ilma täiendava märketa veinide „Verdicchio di Matelica“ puhul võib kasutada muust materjalist kui klaasist pakendeid, mis koosnevad papist või muust jäigast materjalist karbis olevast polüetüleenist või polüestrist mitmekihilisest kilekotist, mille maht vastab vähemalt siseriiklikes või Euroopa Liidu õigusaktides sätestatud miinimumnõuetele.

Passito-tüüpi veini „Verdicchio di Matelica“ võib tarbimisse lubada üksnes klaaspudelites mahutavusega kuni 1,50 liitrit.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) EÜT L 9, 11.1.2019, lk 2.